《初秋偶题》
宋代·程俱

凉风入高梧，冷翠滴幽露。新娥欲西流，绰约一回顾。

中宵汲冰华，爽气拂庭户。萧然视天宇，目送流萤度。

微云澹河汉，云汉亦容与。宜搜静中境，安得此佳句。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。